燕歌行
杨柳落叶金垂丝，鸟来鸟散声音移。他乡应役复几时，去何容易归何迟。梦中寄书伸别离，缄愁结恨那得知。朝登暮涉心力疲，回头迷望悲天涯。衣裳破碎无完肌，箧中旧帛将付谁。舅姑巳老诸子痴，草生垄亩难耘耔。终岁作苦难自持，使妾不暇修容仪。宽恩有日辞荒陲，践更算赋敢违期。辰横参暗空相窥，风吹月照长相思。
主题：思乡
情感：愁绪、哀伤、思念、怨恨、想家